พอดีมีอาการปวดท้องเหมือนจะถ่าย แต่ไม่ถ่ายค่ะ ปวดตรงกลางท้อง จะไปซื้อยาธาตุน้ำแดงมากิน ไม่ทราบว่ากินได้ไหมคะ หรือมียาตัวไหนที่กินได้ รบกวนด้วยค่ะ ปวดตั้งแต่เมื่อวานค่ะ
สวัสดีค่ะ โรค G6PD เป็นโรคที่ขาดเอนไซม์บางตัวไปในเม็ดเลือด ทำให้เม็ดเลือดแดงแตกง่ายกว่าปกติ เป็นโรคทางพันธุกรรมอย่างหนึ่ง จะมีอาการตั้งแต่ยังเด็ก ในทารกอาจมีอาการตัวเหลือง ตาเหลือง โตขึ้นอาจมีภาวะซีดหรือเหลืองเป็นครั้งคราวเมื่อเจ็บป่วย หรือได้รับสารบางอย่างที่กระตุ้นทำให้เม็ดเลือดแดงแตกอาหารและยาที่ควรหลีกเลี่ยงเช่น-ยากลุ่ม NSAIDs (ยาต้านการอักเสบที่ไม่ใช่สเตียรอยด์) ยาแอสไพริน ยาปฏิชีวนะบางชนิด เช่น ยากลุ่มซัลฟา หรือไนโตรฟูแรนโทอิน และ ยาต้านมาเลเรียบางชนิด เช่น ควินิน หรือควินิดีน-ถั่วปากอ้า พืชตระกูลถั่วที่มีผลเป็นฝัก เช่น ถั่วเหลือง ถั่วเขียว ถั่วฝักยาว-สารเคมีที่ควรหลีกเลี่ยงเช่นลูกเหม็น สีย้อมผ้า หรือสารหนูดังนั้นควรหลีกเลี่ยงยาแก้ปวดท้องที่เป็นยากลุ่ม NSAIDs (ยาต้านการอักเสบที่ไม่ใช่สเตียรอยด์) อาจใช้ยาแก้ปวดกลุ่ม paracetamol หรือ buscopam ได้ ยาธาตุเคลือบกระเพาะนั้นไม่ได้มีรายงานว่าทำให้เม็ดเลือดแดงแตกง่ายขึ้น หากจะต้องได้รับยาฆ่าเชื้อ ควรแจ้งแพทย์ว่าเป็นโรค G6PD ค่ะ